

**Wesley János Lelkészképző Főiskola**

#### Szociális munka szak

|  |  |  |  |
| --- | --- | --- | --- |
| Tantárgy kódja | **SMAV657** | | |
| Tantárgy elnevezése | **Diszkrimináció, szegregáció, integráció** | | |
| Tantárgy oktatójának neve | **Dr. Mink Júlia** | Beosztása, tudományos fokozata | **egyetemi docens**  **PhD** |
| Tantárgy óraszáma | **nappali tagozaton 2 tanóra/ hét**  **levelező tagozaton 16 tanóra/félév** | | |
| Tanóra típusa | **előadás** | | |
| Meghirdetési időszak | **őszi félév** | | |
| Kreditszám | **3 kredit** | | |
| A tantárgy célja | A tantárgy célja a diszkrimináció, szegregáció tés integráció jogi és társadalmi keretének feltérképezése az oktatási diszkrimináció területén valamint a hazai oktatási integrációs modellek jogi és elméleti hátterének, módszereinek és tapasztalatainak bemutatása. A kutatási szeminárium során a diákoknak lehetőségük nyílik megismerkedni a diszkriminációs gyakorlatok ellen küzdő állami szervek is civil szervezetek munkájával, valamint olyan oktatási integrációs modellek gyakorlatával, ereményeivel, melyek deklarált célja a szociális vagy más hátránnyal induló tanulói csoportok felzárkóztatása, a korai iskolaelhagyás megelőzése. A tantárgy emellett áttekinti a hazai szegregációs modellek jogi-intézményi hátterét, gyakorlatát és hátrányait is. Az óra keretében a hallgatók látogatást tesznek egy általuk választott állami intézménynél, civil szervezetnél. | | |
| Szükséges előtanulmányok, feltételezett tudásanyag |  | | |
| Fejlesztendő kompetenciaterületek | **A) Tudása**  Ismeri és érti a szakmai területhez kapcsolódó pszichológiai, jogi, pedagógiai, egészségügyi, szociológiai tudományok szociális munkához tartozó fogalomkészletét. Ismeri és értelmezi a szociális munkához kapcsolódó jogi területek szabályozását, különös tekintettel a hátrányos megkülönböztetés tilalmára, az emberi jogokra és a gyermekek jogainak védelmére. Ezen belül, ezen tantárgyhoz kapcsolódóan:   1. Ismeri és érti hátrányos megkülönböztetés tilalmának főbb sajátosságait és fogalomkészletét. 2. Ismeri és értelmezi a kisebbségi és többségi társadalom kapcsolatának dinamikáját és ehhez kapcsolódóan a kisebbségi egyéni és közösségi jogokat, az egyenlő bánásmód követelményéhez kapcsolódó alapvető fogalmakat, jogintézményeket, az igényérvényesítés, jogvédelem lehetőségeit. 3. Ismeri és érti a szociális munka/szociális munkás szerepét az emberi jogok vagy a diszkrimináció tilalmának érvényesítésében, és a családon belüli erőszak, gyermekbántalamzás elleni küzdelemben. 4. Ismeri az emberi jogvédelem területén, valamint a diszkrimináció által érintett fő társadalmi csoportok, kisebbségek jogainak védelmében tevékenykedő hazai civil szervezetek munkáját.   **B) Képességei**  a) Elkötelezett a társadalmi egyenlőség, a demokratikus értékek, a jogállamiság és az európai értékközösség mellett.  b) Képes kritikus szemlélettel és reflektív módon megfogalmazni a társadalmi és szociális problémákat, a veszélyeztető tényezőket és a problémakezelés folyamatát.  c) Képes megkülönböztetni a vélekedéseket, sztereotípiákat, előítéleteket a bizonyítékokkal alátámasztott társadalmi tényektől, leírásoktól, elemzésektől.  d) Felismeri a szolgáltatásokat igénybe vevők autonómiáját tiszteletben tartó proaktív szemléletű, életminőséget szolgáló, javító, konstruktív problémakezelés, valamint a források és a kockázatok elemzésének szükségességét.   1. Érzékeny és nyitott a társadalmi és szociális problémákra, elkötelezett és felelősséget vállal a szakma értékei és a társadalmi szolidaritás ügye mellett. 2. Felelősséget vállal a szolgáltatásokat igénybe vevők életébe történő beavatkozásért. 3. Vitakészség, szóbeli előadás fejlesztése   A fentiekhez kapcsolódóan a hallgató a tantárgy teljesítését követően:  - érti a hátányos megkülönböztetés tilalmához kapcsolódó jogérvényesítés alapjait, eligazodik az egyes kapcsolódó emberi jogok alkalmazási köre terén, eligazodik a diszkrimináció tilalmához, valamint az emberi jogvédelemhez kapcsolódó hazai intézményrendszerben, tisztában van az önkormányzatok emberi jogvédelem terén, diszkrimináció tilalmának érvényre juttatásában játszott szerepével  - konfliktusok felismerése és kezelése: képes felismerni a jogi (diszkrimináció tilalmához kapcsolódó/emberi jogvédelmi) jellegű problémákat és a kliensei érdekében megtenni a szükséges lépéseket, és/vagy számukra segítséget nyújtani az ügyeik intézésében (pl. információt szerez be, tájékoztatást nyújt a hatáskörrel rendelkező állami szervekről vagy az adott területen támogatást, segítséget biztosítani tudó civil szervezetekről, kapcsolatba lép ezekkel az ügyfél érdekében)  - képes felismerni az akár jogi beavatkozást is igénylő krízishelyzeteket és ismeri a rendelkezésre álló, akár az állami szervek, akár a civil szervezetek által biztosított jogérvényesítési lehetőségeket  - képes munkáját, álláspontját szóban előadni, azt megvédeni | | |
| Tantárgyi leírás | **Tematika:** (tájékoztató jellegű, a tematika végső kialakítása a csoport érdeklődése mentén a csoport feladata)   1. A diszkrimináció, szegregáció, integráció fogalma, fajtái, társadalmi háttere 2. A diszkrimináció elleni küzdelem jogi eszközei 3. Állami intézmények és civil szervezetek szerepe a diszkrimináció elleni küzdelemben 4. Nemek közötti egyenlőség 5. Az oktatási diszkrimináció (Hazai szegregációs modellek jogi és intézményei háttere az oktatás területén/Hazai szegregációs modellek a gyakorlatban) 6. Munkahelyi diszkrimináció | | |
| Kötelező és ajánlott irodalom | **Kötelező irodalom:**  Bihary László – Farkas Lilla – Kádár András Kristóf – Kárpáti József: Az egyenlő bánásmódról és az esélyegyenlőség előmozdításáról szóló 2003. évi CXXV. törvény magyarázata, Budapest, 2006, Másság Alapítvány, elérhető: <https://helsinki.hu/wp-content/uploads/Ebktv_kommentar.pdf> vonatkozó részei  Az egyenlő bánásmód nemzetközi, európai és magyar összefüggései / Jakab Nóra, Miskolc, Bíbor kiadó, 2016, ISBN 978-615-5536-28-1, vonatkozó fejezetei  Majtényi Balázs (szerk.), Lejtős pálya - Antidiszkrimináció és esélyegyenlőség, 2009, L’Harmattan, **ISBN: 9**789632361321 vonatkozó fejezetei  Kertesi Gábor –Kézdi Gábor: *Általános iskolai szegregáció Magyarországon*  *az ezredforduló után*, Közgazdasági Szemle, LVI. évf., 2009. november (959–1000. o.) elérhető: <http://epa.oszk.hu/00000/00017/00164/pdf/1_kertesi-kezdi.pdf>    **Ajánlott irodalom:**  Szemesi Sándor: A roma gyermekek szegregált oktatásának jogi megítélése a strasbourgi és a magyar bírói gyakorlatban 81-88, Fundamentum, 2009, II. szám  Szemesi Sándor: A diszkrimináció tilalma az Emberi Jogok Európai Bírósága gyakorlatában, 2009, Wolters Kluwer Hungary Kft  Szalai Júlia - Simonovits Bori - Kovács Éva, Dupcsik Csaba - Farkas Lilla - Hegedűs Dániel – Csepeli György: A romák integrációja, Fundamentum, 2009, II. szám.  Beszélő: http://beszelo.c3.hu/rovatok/roma-dosszie vonatkozó írásai  Bárdits Anna, Kádár András Kristóf, Novoszádek Nóra, Simonovits Bori, Szegő Dóra, Vince Dániel – Magyar Helsinki Bizottság, Utolsók az egyenlők között: Sérülékeny csoportok törvény előtti egyenlősége a büntető igazságszolgáltatásban, Budapest, 2014, ISBN 978-615-5215-23-0, elérhető: <https://helsinki.hu/utolsok-az-egyenlok-kozott-serulekeny-csoportok-torveny-elotti-egyenlosege-a-bunteto-igazsagszolgaltatasban-2014/> | | |
| Ismeretek ellenőrzésének módja | **A félév elfogadásának feltétele:**  A hallgatók megajánlott érdemjegyét alapvetően az órai munka és emellett a kiselőadás vagy a megadott témák alapján elkészített házidolgozat alapozza meg. A félév végén, szükség esetén, szóbeli vizsga tehető. | | |
| Tantárgy tárgyi követelményei | **tanterem, projektor, számítógép** | | |